## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2019. június 25-ei ülésére)

**TÁRGY: A TOP-1.4.1-16-bk1-2017-00007. AzonosítóSZÁMÚ, „MINI BÖLCSŐDE ÉPÍTÉSE CSENGŐDÖN” című PÁLYÁZATHOZ kapcsolódó közbeszerzési eljárás** LEZÁRÁSA

### Csengőd Község Önkormányzata pályázatot nyújtott be a TOP-1.4.1-16 kódszámú, a foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével című pályázati felhívásra.

A TOP-1.4.1-16-BK1-2016-00007. azonosítószámú, „Mini bölcsőde építése Csengődön” című pályázat vonatkozásában az Önkormányzat 75 000 000.- ft-os támogatást nyert.

A Képviselő-testület a 139/2018. (XII.14.) Kt. határozattal döntött a TOP-1.4.1-16-BK1-2016-00007. azonosítószámú, „Mini bölcsőde építése Csengődön” című pályázat pályázathoz kapcsolódó építési beruházás vonatkozásában a közbeszerzési eljárás megindításáról.

A közbeszerzési eljárás a Közbeszerzésekről szóló 2015. évi CXLIII. törvény (a továbbiakban: Kbt.) 115. § (1) bekezdése szerinti hirdetmény nélküli eljárás a nyílt eljárás szabályainak alkalmazásával 2019. március 19 napján indult meg, tekintettel arra, hogy az építési beruházás becsült értéke nem éri el a háromszázmillió forintot.

Az ajánlattételi felhívás alapján az ajánlattételi határidő 2019. május 30. 12:00 óra volt.

**Közbeszerzés tárgya:**

Mini bölcsőde építése Csengődön

**Közbeszerzés mennyisége:**

- falazás: 575,25 m2 - vakolat készítés: 678 m2 - tetőszerkezet készítés:365,17 m2 - tetőfedés:347 m2 - belső felület festése: 720 m2 - nyílászáró elhelyezése: 79 db - padló burkolás: 193,77 m2 - padló szigetelés: 582 m2 - födém szigetelés: 290 m2 - fűtőtest elhelyezés: 23 db. - kazán beépítés: 1 db.

**Az ajánlatok elbírálásának szempontjai:**

Ajánlatkérő az ajánlatokat a legjobb ár-érték arányt megjelenítő szempontok [Kbt. 76.§ (2) bekezdés c) pont] alapján értékeli, a következők szerint:

|  |  |  |
| --- | --- | --- |
|  | Értékelési szempont | Súlyszám |
| 1. | Egyösszegű nettó ajánlati ár (Ft) | 70 |
| 2. | Reakcióidő garanciális hiba esetén (munkanapban meghatározva, min. 1 – max. 15 munkanap) | 15 |
| 3. | A fizikai teljesítésbe bevonni tervezett, legalább egy év útépítési és / vagy csapadékvízelvezetési gyakorlattal rendelkező szakemberek száma (max. 5 fő) | 15 |

**Kiosztható pontszámok: 0-10 pont között.**

Pontkiosztás módszere: ajánlati ár értékelési szempont esetén fordított arányosítás, a reakcióidő és szakemberek tapasztalata szempont esetén a Közbeszerzési Hatóság útmutatójának (K.É.2016. évi 147. szám) 1. melléklet A.1.a) pontja szerinti arányosítás.

Ajánlatkérő a 3. részszempont esetén a teljesítésbe bevonni tervezett szakemberek alábbi iratainak csatolását írja elő: - képzettséget igazoló okiratok másolata - rövid önéletrajz, melyben feltüntetésre kerülnek a korábbi munkák, illetve a munkáltató személye

Az értékelés módszerének részletes leírását, valamint az alkalmazandó képleteket a közbeszerzési útmutató tartalmazza

A közbeszerzési eljárást előkészítő, lebonyolító Bács-Tender Kft. (6000 Kecskemét, Kisfaludy utca 8. I/1.) által megküldött bontási jegyzőkönyv tartalma szerint az ajánlattételi határidő lejártáig az ajánlattevők részéről 3 ajánlat érkezett.

|  |  |  |  |
| --- | --- | --- | --- |
| Ajánlattevő neve: | "DONEKO" Építőipari és Kereskedelmi Kft. | ÉPREMA Építő és Tatarozó Kft. | Generál Építőipari Kft. |
| Székhely: | 6344 Hajós Külterület 0151/2 | 6500 Baja Bokodi Út 64. | 6300 Kalocsa Vasút Utca 20. |
| Egyösszegű nettó ajánlati ár (Ft) | 106 120 263 Ft | 110 033 181 Ft | 98 443 710 Ft |

Kbt. 27.§ (4) bekezdése alapján és a Közbeszerzési Szabályzat 5.2 pontja szerint Bírálóbizottság véleményezte a beérkezett ajánlatokat.

A Bírálóbizottság tagjai az ajánlatok vizsgálatát, valamint a hiánypótlást és felvilágosításkérést követően a következőket állapította meg az ajánlattételi határidőig benyújtott ajánlatokkal kapcsolatosan.

**Érvényes ajánlatot nyújtottak be:**

* "DONEKO" Építőipari és Kereskedelmi Kft. (6344 Hajós Külterület 0151/2.) Ajánlattevő ajánlata mindenben megfelel az ajánlattételi felhívás és közbeszerzési dokumentum előírásainak, az ajánlat érvényes, értékelésre megfelelő.
* Generál Építőipari Kft. (6300 Kalocsa Vasút Utca 20.) Ajánlattevő ajánlata hiánypótlást követően mindenben megfelel az ajánlattételi felhívás és közbeszerzési dokumentum előírásainak, az ajánlat érvényes, értékelésre megfelelő.

**Érvénytelen ajánlatot nyújtott be:**

* ÉPREMA Építő és Tatarozó Kft. (6500 Baja Bokodi Út 64.) Ajánlattevő a hiánypótlási felhívásra és felvilágosítás kérésre nem reagált, ezért ajánlatának az alábbi hiányosságai vannak:

1. Ajánlattevő az előkészített EKR-nyilatkozat kitöltésével bemutatta korábbi referenciamunkáját. A korábbi teljesítésről szóló nyilatkozat adattartalma hiányosan lett kitöltve. Nem tartalmazta a szerződést kötő másik fél címét, valamint nem egyértelmű, hogy a kezdés, vagy befejezés dátumát tüntették-e fel.

Ajánlatkérő hiánypótlás során felhívta az ajánlattevőt a nyilatkozat javítására, kiegészítésére az alábbiak szerint: - A szerződést kötő másik fél részéről nincsen cím feltüntetve. - Teljesítés kezdés/befejezés időpontja nincs feltüntetve, illetve nem egyértelmű, hogy a kezdés, vagy befejezés dátumát tüntették-e fel.

Ajánlattevő a hiánypótlási felhívásra nem reagált, így továbbra sem állapítható meg a bemutatott referencia munka kezdés illetve befejezés dátuma. Az ellentmondás a hiánypótlás kérést követően továbbra is fennáll.

Ajánlattevő a hiánypótlási felhívásra nem reagált, ezért ajánlata Kbt. 73. § (1) e) pont alapján érvénytelen.

**Az értékelés alapján kialakult sorrend:**

1. Generál Építőipari Kft. (6300 Kalocsa Vasút Utca 20.) – 978,55 pont

2. "DONEKO" Építőipari és Kereskedelmi Kft. (6344 Hajós Külterület 0151/2.) – 763,15 pont

**A rendelkezésre álló anyagi fedezet, mely a bontáskor ismertetésre került: nettó 51.600.000,- Ft.**

**Az értékelés alapján a legjobb ár-érték arányt tartalmazó érvényes ajánlatot a Generál Építőipari Kft. (6300 Kalocsa Vasút Utca 20.) nyújtotta be, ezért javasoljuk az eljárást eredményessé nyilvánítani és ajánlattevőt nyerteseként kihirdetni 98.443.710,- Ft nettó ajánlati árral.**

A nyertes ajánlati ára és a rendelkezésre álló anyagi fedezet közötti különbözetet (nettó 46.843.710,- Ft) a Bírálóbizottság javasolta, hogy a különbözetet az Önkormányzat saját forrásból biztosítsa.

**A Támogatási szerződés szerint bruttó 65 532 000.- Ft összeg áll rendelkezésre.**

# Az általános forgalmi adóról szóló 2007. évi CXXVII. törvény 142.§ (1) bekezdés b) pontja alapján az általános forgalmi adót az Önkormányzat köteles megfizetni.

|  |  |  |  |  |
| --- | --- | --- | --- | --- |
| Ajánlattevő neve: | "DONEKO" Építőipari és Kereskedelmi Kft. | ÉPREMA Építő és Tatarozó Kft. | Generál Építőipari Kft. | Rendelkezésre álló keret |
| **Egyösszegű bruttó ajánlati ár (Ft)** | **134 772 734.-** | **139 742 140.-** | **125 023 512** | **65 532 000.-** |

**A beérkezett nettó árajánlatok jelentősen meghaladják a rendelkezésre álló keretet.**

A Közbeszerzési Szabályzat alapján a Képviselő-testület jogosult a közbeszerzési eljárást lezáró döntés meghozatalára.

***A Kbt. 27.§ (5) bekezdése alapján a testületi döntéshozatal esetében név szerinti szavazást kell alkalmazni.***

Az Önkormányzat számára nincs lehetőség arra, hogy a többletigény fedezetére forrás biztosítson.

A Kbt. 75.§ (2) bekezdés b) pontja szerint az ajánlatkérő eredménytelenné nyilváníthatja az eljárást, ha

a - (4) bekezdésben foglaltak szerint igazolható - rendelkezésére álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel.;

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. június 25.**

**Lajter Ferenc sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. megállapítja, hogy a Generál Építőipari Kft. (6300 Kalocsa Vasút utca 20.), "DONEKO" Építőipari és Kereskedelmi Kft. (6344 Hajós Külterület 0151/2.) ajánlattevők ajánlata érvényes, az ÉPREMA Építő és Tatarozó Kft. (6500 Baja, Bokodi út 64.) ajánlatatérvénytelen.
2. a TOP-1.4.1-16-BK1-2016-00007. azonosítószámú, „Mini bölcsőde építése Csengődön” című pályázathoz kapcsolódó építési beruházás vonatkozásában 2019. március 19. napján megindított közbeszerzési eljárást a Közbeszerzésekről szóló 2015. évi CXLIII. törvény 75. § (2) bekezdésének b) pontjában foglaltak alapján eredménytelennek nyilvánítja.
3. felhatalmazza a Polgármestert a szükséges intézkedések megtételére

**Felelős:** polgármester

**Határidő:** folyamatos

**Erről értesülnek:** Ajánlattevők

Bács-Tender Kft.